
Narvas Pähklimäe tänav 3a asuva maa-ala osa 

tasuta kasutusse andmine (Korteriühistu Kangelaste 18)

1. ASJAOLUD JA MENETLUSE KÄIK

KÜ-lt Kangelaste 18, registrikood 80175147, laekus Narva Linnavalitsuse Arhitektuuri-ja Linnaplaneermise Ametile taotlus, milles palutakse anda tasuta kasutusse Narvas Pähklimäe tänav 3a (katastritunnus 51102:006:0002, üldkasutatav maa 100%) kinnistul asuv maa-ala osa üldpinnaga 603,0 m2 olemasolevale parkimisplatsile sissesõidu korraldamiseks ja maja elanikele täiendavate parkimiskohtade rajamiseks. 
Olemasolevale parkimisplatsile sissesõidu ja täiendavate parkimiskohtade rajamistööd teostatakse Korteriühistu Kangelaste 18 poolt ja kulul. 
Korteriühistu Kangelaste 18 kohustub tagama kasutusse taotletava maa-ala osa heakorra.  
Korteriühistu Kangelaste 18 taotlust arutati Narva Linnavalitsuse linnavarakomisjoni koosolekul 12.10.2016. a (protokoll nr 13) ning otsustati:
1. Nõustuda Korteriühistu Kangelaste 18 taotlusega ja soovitada anda Korteriühistule Kangelaste 18, registrikood 80175147, avalikku enampakkumist korraldamata määramata ajaks tasuta kasutusse Narvas Pähklimäe tänav 3a (katastritunnus 51102:006:0002, üldkasutatav maa 100%) kinnistul asuv maa-ala osa üldpinnaga 603,0 m2 olemasolevale parkimisplatsile sissesõidu korraldamiseks ja maja elanikele täiendavate parkimiskohtade rajamiseks.
2. Narva Linnavalitsuse Arhitektuuri- ja Linnaplaneerimise Ametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
2.1. Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) punkti 5.1.3 alapunkti b alusel otsustab kasutusse andmise määramata ajaks kohaliku omavalitsuse asutus tema bilansis oleva vara suhtes. 

2.2. Korra punktide 7.2 ja 7.2.6 sätestatu alusel võib linnavara anda tasuta kasutusse korteriühistule või korteriomanike ühisusele linna omandis olevad maa-alad parkimisplatsi, mänguväljaku korraldamiseks ning jäätmekonteineri paigaldamiseks määramatuks ajaks linnavalitsuse korraldusega. 
2.3. Korra punktide 46, 46.4 alusel avaliku enampakkumiseta või eelläbirääkimistega pakkumiseta võib anda kasutusse linnavara Korra punktis 7.2 nimetatud subjektidele.
2.4. Korra punkt 47 sätestab, et linnavara enampakkumiseta kasutusse andmise otsustus võetakse vastu Korra punkti 5 (alapunkt 5.1.3; b) alusel. 

2.5. Korra punkti 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Arhitektuuri- ja Linnaplaneerimise Amet, kes on Pähklimäe tänav 3a asuva maa-ala bilansiline valdaja.

3.  OTSUS

3.1. Anda Korteriühistule Kangelaste 18, registrikood 80175147, avalikku enampakkumist korraldamata määramata ajaks tasuta kasutusse Narvas Pähklimäe tänav 3a (katastritunnus 51102:006:0002, üldkasutatav maa 100%) kinnistul asuv maa-ala osa üldpinnaga 603,0 m2 olemasolevale parkimisplatsile sissesõidu korraldamiseks ja maja elanikele täiendavate parkimiskohtade rajamiseks.
3.2. Narva Linnavalitsuse Arhitektuuri- ja Linnaplaneerimise Ametil sõlmida Korteriühistuga Kangelaste 18 punktis 3.1. nimetatud maa-ala osa tasuta kasutusleping.

4.  RAKENDUSSÄTTED

4.1. Narva Linnavalitsuse Arhitektuuri- ja Linnaplaneerimise Ametil teha korraldus teatavaks Korteriühistule Kangelaste 18. 

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

